I der Versammlig isch ou der jung Pfarrer Ernst Bigler derbi gsi. Vor eim Jahr isch är uf Bächliried cho, sis unkomplizierte u spontane Wäse isch im Dorf guet ufgnoh worde, bsunders wil der Bigler e rächt e praktischi Vorstellig vom Pfarramt gha het. Für d'Sorge u Alige von de Lüt het är offeni Ohre gha u sini mängisch  unkonventionelle Methode si scho meh als einisch Dorfspräch gsi.